2019. gada 27. augustā Noteikumi Nr. 400

Rīgā (prot. Nr. 36 19. §)

**Grozījumi Ministru kabineta** **2018. gada 13. februāra** **noteikumos Nr. 91 "Noteikumi par nacionālo interešu objekta – Eiropas standarta platuma publiskās lietošanas dzelzceļa infrastruktūras *Rail Baltica* – teritorijas izmantošanas nosacījumiem"**

Izdoti saskaņā ar

Teritorijas attīstības plānošanas likuma

7. panta pirmās daļas 11. punktu

Izdarīt Ministru kabineta 2018. gada 13. februāra noteikumos Nr. 91 "Noteikumi par nacionālo interešu objekta – Eiropas standarta platuma publiskās lietošanas dzelzceļa infrastruktūras *Rail Baltica* – teritorijas izmantošanas nosacījumiem" (Latvijas Vēstnesis, 2018, 38. nr.) šādus grozījumus:

1. Papildināt noteikumus ar 5.1 punktu šādā redakcijā:

"5.1 Nacionālo interešu objekta teritorijā pieļaujama derīgo izrakteņu ieguve ietekmes uz vidi novērtējuma ziņojumā paredzētajā nacionālo interešu objekta teritorijas daļā, ja minētajā ziņojumā ir ietverts nosacījums par derīgo izrakteņu ieguvi līdz dzelzceļa infrastruktūras *Rail Baltica* un citu ar to saistīto būvju būvniecības uzsākšanai."

2. Papildināt 6. punktu aiz vārdiem "būves ekspluatācijas laiku" ar vārdiem "kā arī šo noteikumu 5.1punktā minēto derīgo izrakteņu ieguves laiku".

3. Papildināt 7. punkta pirmo teikumu aiz vārdiem "ierīcības projekta izstrādi" ar vārdiem "derīgo izrakteņu ieguvi".

Ministru prezidents A. K. Kariņš

Satiksmes ministrs T. Linkaits